RO
8.9.2023
Jurnalul Oficial al Uniunii Europene
L 222/133
28.
La punctul 6.2.4.2, subpunctele 1 și 2 se înlocuiesc cu următorul text: „1.
Se realizează o analiză a proiectului în vederea evaluării distanței dintre axele firelor de cale ferată, utilizând rezultatele calculelor efectuate de administratorul de infrastructură sau de entitatea contractantă pe baza specificației menționate în apendicele T, indicele [3].
Distanța nominală dintre axele firelor de cale ferată trebuie verificată la configurația liniei unde distanțele sunt date în paralel cu planul orizontal.
Distanța de instalare limită dintre axele firelor de cale ferată trebuie verificată în raport cu raza și cu supraînălțarea relevantă. 2.
După asamblarea înainte de darea în exploatare, trebuie verificată distanța dintre axele firelor de cale ferată în locurile critice unde apare o apropiere de mai puțin de 50 mm de distanța de instalare limită dintre axele firelor de cale ferată, conform definiției din specificația menționată în apendicele T, indicele [3].” 29.
La punctul 6.2.4.4, se adaugă următorul subpunct 3: „3.
La asamblare înainte de darea în exploatare, pentru analiza curbei orizontale minime trebuie evaluate valorile de măsurare furnizate de solicitant sau de administratorul de infrastructură.
Trebuie să se țină cont de normele de recepție a lucrărilor definite de administratorul de infrastructură.” 30.
Punctul 6.2.4.6 se înlocuiește cu următorul text: „6.2.4.6.
Evaluarea valorilor de proiectare pentru conicitatea echivalentă Evaluarea valorilor de proiectare pentru conicitatea echivalentă trebuie realizată prin utilizarea rezultatelor calculelor efectuate de administratorul de infrastructură sau de entitatea contractantă pe baza specificației menționate în apendicele T, indicele [5].” 31.
Punctul 6.2.4.10 se înlocuiește cu următorul text: „6.2.4.10.
Procedura de evaluare a structurilor existente 1.
Evaluarea structurilor existente în raport cu cerințele de la punctul 4.2.7.4 subpunctul 3 literele (b) și (c) trebuie realizată prin una dintre următoarele metode: (a) verificarea faptului că valorile categoriilor de linii EN, în combinație cu viteza admisă publicată sau care urmează să fie publicată pentru liniile care conțin structurile, respectă cerințele din apendicele E; (b) verificarea faptului că valorile categoriilor de linii EN, în combinație cu viteza admisă specificată pentru poduri sau pentru proiect sau cu cerințele alternative specificate cu LM71 și factorul alfa (α) pentru P1 și P2 respectă cerințele din apendicele E; (c) o verificare a sarcinilor de trafic specificate pentru structuri sau pentru proiect în raport cu cerințele minime de la punctele 4.2.7.1.1, 4.2.7.1.2 și 4.2.7.2.
Atunci când se analizează valoarea factorului alfa (α) în conformitate cu punctele 4.2.7.1.1 și 4.2.7.2, trebuie să se verifice doar dacă valoarea factorului alfa (α) corespunde valorii factorului alfa (α) stabilite în tabelul 11; (d) în cazul în care cerința referitoare la un pod existent este specificată prin trimitere la modelul de sarcină proiectată HSLM din apendicele E, evaluarea podului existent trebuie efectuată prin oricare dintre următoarele metode: — verificarea specificației pentru proiectul podului existent; — verificarea specificației pentru evaluarea dinamică; — verificarea capacității portante a podului existent publicată în registrul de infrastructură (RINF) pentru parametrul 1.1.1.1.2.4.2 [Conformitatea structurilor cu modelul de sarcină de mare viteză (HSLM)]; (e) în cazul în care cerința referitoare la un pod existent este specificată prin trimitere la cerințe alternative privind modelul de sarcină dinamică (apendicele E nota 8), evaluarea podului existent trebuie efectuată prin verificarea specificației pentru evaluarea dinamică pentru aceste cerințe alternative privind sarcina în raport cu cerințele din apendicele E nota 8.